ທ່ານໂອບາມາ ຮຽກຮ້ອງໃຫ້ລັດຖະສະພາ ໃຫ້ສັດຕະຍາບັນ ແກ່ສົນທິສັນຍາ START
ປະທານາທິບໍດີສະຫະລັດທ່ານບາຣັກໂອບາມາ ກົດດັນໃຫ້ລັດຖະສະພາໃຫ້ສັດຕະຍາບັນແກ່ ສົນທິສັນຍາຫຼຸດກໍາລັງອາວຸດຍຸດທະສາດ ກ່ອນໄປພັກ.
ປະທານາທິບໍດີສະຫະລັດທ່ານບາຣັກໂອບາມາພວມກົດດັນໃຫ້ລັດຖະສະພາໃຫ້ສັດຕະຍາ ບັນ ຕໍ່ສົນທິສັນຍາຫຼຸດກຳລັງອາວຸດຍຸດທະສາດ ທີ່ເອີ້ນຫຍໍ້ເປັນພາສາອັງກິດວ່າ START ນັ້ນ ກ່ອນຈະໄປພັກໃນໂອກາດວັນບຸນຄຣິສຕ໌ມາສແລະປີໃໝ່ຈະມາເຖິງນີ້ ໃນລະຫວ່າງການກ່າວຄຳປາໄສປະຈຳສັບປະດາຂອງທ່ານໃນວັນເສົາມື້ນີ້ ທ່ານໂອບາມາ ເວົ້າວ່າ ການໃຫ້ສັດຕະຍາບັນ ແກ່ສົນທິສັນຍາດັ່ງກ່າວ ແມ່ນມີຄວາມສຳຄັນຫຼາຍຕໍ່ຄວາມ ໝັ້ນຄົງຂອງປະເທດຊາດ ແລະມັນບໍ່ແມ່ນກ່ຽວກັບການໄດ້ຮັບຄະແນນນິຍົມທາງການ ເມືອງແຕ່ຢ່າງໃດ ທ່ານກ່າວວ່າ ຖ້າປາດສະຈາກສົນທິສັນຍາ ຄວບຄຸມອາວຸດຍຸດທະສາດດັ່ງກ່າວນີ້ແລ້ວສະ ຫະລັດກໍຈະບໍ່ສາມາດເຂົ້າໄປກວດກາເບິ່ງຄັງອາວຸດນິວເຄລຍ ແຫ່ງຕ່າງໆຂອງຣັດເຊຍໄດ້ ທ່ານເວົ້າວ່າ ການບໍ່ມີສົນທິສັນຍາດັ່ງກ່າວນີ້ ໄດ້ຫຼຸດນໍ້າໜັກຫຼືຄວາມສຳຄັນ ໃນການຮຽກ ຮ້ອງຂອງອະດີດປະທານາທິບໍດີ Ronald Reagan ທີ່ໃຫ້ມີຄວາມໄວ້ວາງໃຈແຕ່ຕ້ອງພິ ສູດເມື່ອເວົ້າເຖິງເລື່ອງອາວຸດນິວເຄລຍ ທ່ານໂອບາມາກ່າວວ່າ ອະດີດປະທານາທິບໍດີ Bill Clinton ແລະ George H W Bush ຕະຫຼອດທັງອະດີດ ລັດຖະມົນຕີການຕ່າງປະເທດສະຫະລັດ ທີ່ສັງກັດພັກຣີພັບ ບລີກັນທຸກໆທ່ານທີ່ຍັງມີຊີວິດຢູ່ຕ່າງກໍໃຫ້ການສະໜັບສະໜຸນຕໍ່ສົນທິສັນຍາ START ປະທານາທິບໍດີໂອບາມກ່າວວ່າ ທ່ານຫວັງວ່າລັດຖະສະພາ ຈະສະແດງໃຫ້ເຫັນເຖິງ ຄວາມປຸ້ມລຸມ ຂອງທັງສອງພັກ ໃນການໃຫ້ສັດຕະຍາບັນຕໍ່ສົນທິສັນຍາສະບັບນີ້ແບບ ດຽວກັນກັບທີ່ໄດ້ສະແດງໃຫ້ເຫັນ ໃນການຮັບຜ່ານ ແຜນການເສດຖະກິດທີ່ສຳຄັນໃນ ມື້ວັນສຸກວານນີ້